**ΠΑΡΑΡΤΗΜΑ Β**

**ΠΙΝΑΚΑΣ ΣΥΜΜΟΡΦΩΣΗΣ**

**ΓΙΑ ΤΟ ΕΡΓΟ :** **ΕΡΓΑΣΙΕΣ ΕΠΙΣΚΕΥΗΣ ΜΟΝΩΣΗΣ ΔΩΜΑΤΟΣ ΚΤΗΡΙΟΥ ΧΑΣΙΩΤΗ ΤΟΥ ΓΠΑ**

Κάθε υποψήφιος ανάδοχος συμπληρώνει τον παρακάτω Πίνακα Συμμόρφωσης με την απόλυτη ευθύνη της ακρίβειας των δεδομένων.

Ο υποψήφιος υποχρεούται να απαντήσει σε όλες τις ερωτήσεις του Πίνακα Συμμόρφωσης. Τα βασικά χαρακτηριστικά των ειδών περιγράφονται στη στήλη «ΠΡΟΔΙΑΓΡΑΦΗ», ενώ ο ακριβής ποιοτικός ή ποσοτικός προσδιορισμός τους αποτυπώνεται στη στήλη «ΑΠΑΙΤΗΣΗ», με αναφορά είτε σε αριθμητικές τιμές είτε σε περαιτέρω εξειδικευμένα ποιοτικά χαρακτηριστικά είτε στη λέξη «ΝΑΙ». Η μη ικανοποίηση των κριτηρίων αυτών δύναται κατά την κρίση της Αναθέτουσας Αρχής να επιφέρει την απόρριψη της προσφοράς.

Ειδικότερα, η στήλη «ΑΠΑΝΤΗΣΗ» θα συμπληρωθεί υποχρεωτικά από τους υποψηφίους είτε με συγκεκριμενοποίηση των επιμέρους στοιχείων που ζητά το κριτήριο είτε με αριθμητική τιμή, όπου αυτή απαιτείται. Η χρήση της λέξεως «ΝΑΙ» ή άλλης μονολεκτικής απάντησης, μπορεί να γίνει μόνο αν στη στήλη «ΑΠΑΝΤΗΣΗ» της συγκεκριμένης γραμμής γίνεται χρήση της και εάν δικαιολογείται η χρήση της. Σε αντίθετη περίπτωση, θα συμπληρωθεί με την ένδειξη «ΟΧΙ». Σε περίπτωση που μένει κενή θεωρείται ότι η απάντηση είναι «ΟΧΙ».

Τέλος, στη στήλη «ΠΑΡΑΠΟΜΠΗ ΤΕΚΜΗΡΙΩΣΗ» γίνεται συγκεκριμένη παραπομπή στη σελίδα των επισυναπτόμενων τεχνικών εγχειριδίων ή εγγράφων του υποψηφίου, που τεκμηριώνουν ή αποσαφηνίζουν την απάντησή του της στήλης «ΑΠΑΝΤΗΣΗ». Οι παραπομπές σε εγχειρίδια ή έγγραφα θα γίνονται με τη μορφή αριθμημένων προσθηκών που θα αναφέρονται στους Πίνακες μαζί με το όνομα ή τον κωδικό του εγχειριδίου, της σελίδας κ.λπ.

|  |  |  |  |  |
| --- | --- | --- | --- | --- |
| **Α/Α** | **ΠΡΟΔΙΑΓΡΑΦΗ** | **ΑΠΑΙΤΗΣΗ** | **ΑΠΑΝΤΗΣΗ** | **ΠΑΡΑΠΟΜΠΗ ΤΕΚΜΗΡΙΩΣΗΣ** |
| 1. | **ΚΤΗΡΙΟ ΧΑΣΙΩΤΗ** |  |  |  |
|  | Όλες οι ασφαλτικές μεμβράνες που θα χρησιμοποιηθούν θα συνοδεύονται, κατά την προμήθειά τους, με επίσημα πιστοποιητικά ποιότητας, όπου θα αναγράφονται τα τεχνικά χαρακτηριστικά τους (σύμφωνα με τα πρότυπα ASTM D-36, ASTM D-5, ASTM D-146, ASTM D-412, ASTM D-5602, ASTM D-5635, ASTM D-5147-91, ΕΛΟΤ ΕΝ 12039 και ΕΛΟΤ ΕΝ 1297). Επίσης θα φέρουν υποχρεωτική σήμανση CE. | ΝΑΙ |  |  |
|  | Τα στόμια των υδρορροών που υπάρχουν στις οροφές θα στεγανωθούν καταλλήλως τοποθετώντας μεταλλικό ή πλαστικό σωλήνα (πουκάμισο) στη θέση του στομίου και θα επικολλούνται τοπικά στρογγυλοτεμάχια ασφαλτικής μεμβράνης. Σε κάθε περίπτωση θα είναι ομαλή η απορροή των ομβρίων υδάτων χωρίς κινδύνους διαπότισης της ασφαλτικής στρώσης. Στην επιφάνεια που πρόκειται να μονωθεί θα πραγματοποιηθεί αποξήλωση της υφιστάμενης μόνωσης και θα γίνει πολύ καλός καθαρισμός της επιφάνειας επέμβασης. Θα ακολουθήσει επάλειψη με ασφαλτικό βερνίκι με ελάχιστη απαιτούμενη ποσότητα για προεπάλειψη 0.5 Kg/m2. Αφού στεγνώσει το ασφαλτικό βερνίκι θα γίνει η επικόλληση ελαστομερούς ασφαλτικής μεμβράνης, με φορέα οπλισμού πολυεστέρα, κάτω επιφάνεια φιλμ πολυαιθυλενίου και άνω επιφάνεια ψηφίδες αυτοπροστασίας, συνολικού βάρους 5 Kg/m2. Η επικόλληση της ασφαλτικής μεμβράνης θα γίνει με τη μέθοδο της πλήρους επικόλλησης. Η αλληλοεπικάλυψη των φύλλων της μεμβράνης θα γίνει κατά 10 εκ. και η επικόλληση θα επιτευχθεί στο σημείο αυτό με θερμοκόλληση – σύντηξη του ιδίου υλικού, αφού προηγηθεί η συγκόλληση του υπολοίπου σώματος της μεμβράνης στο υπόστρωμα με χρήση φλόγιστρου. Οι κατά πλάτος αρμοί των ρολών δεν πρέπει να συμπίπτουν έτσι ώστε να εμφανίζονται τέσσερις γωνίες στο ίδιο σημείο. Για το λόγο αυτό η κάθε σειρά θα ξεκινά με εναλλαγή διαφορετικού μήκους μεμβράνης. Η θερμοκρασία συγκόλλησης θα είναι τέτοια ώστε στο άκρο της αλληλοεπικάλυψης της μεμβράνης να εμφανίζεται συντηγμένο υλικό.  | ΝΑΙ |  |  |
|  | Ιδιαίτερη προσοχή θα δοθεί σε κάθε είδους εξοπλισμό, που εδράζονται στο δάπεδο της ταράτσας, έτσι ώστε να επιτευχθεί, με κάθε τρόπο η στεγανωτική ικανότητα της επιφάνειας. Αν κριθεί απαραίτητο θα αποσυναρμολογηθούν κάποια τεμάχια εξοπλισμού (π.χ. ξεβίδωμα από δάπεδο) και θα επανατοποθετηθούν σωστά πάνω στην ασφαλτική μεμβράνη, κάτι που θα γίνει σε συνεννόηση με την Τεχνική Υπηρεσία του Γ.Π.Α.Στα στηθαία θα γίνει μηχανική στερέωση στις καταλήξεις των ασφαλτικών μεμβρανών (χρήση των κατάλληλων μεταλλικών ελασμάτων, βυσμάτων και σφράγιση με ελαστομερή μαστίχα). | ΝΑΙ |  |  |
|  | Σε κάθε περίπτωση, όλες οι εργασίες θα εκτελεστούν καθ΄υπόδειξη της Τεχνικής Υπηρεσίας προκειμένου να αντιμετωπιστούν όλα τα προβλήματα εισροής υδάτων στα κτίρια. Σε περίπτωση που απαιτείται προσαρμογή σε λεπτομέρειες ή μικρο-αποκλίσεις από την Τεχνική Περιγραφή αυτές θα πραγματοποιούνται ΜΟΝΟ κατόπιν συνεννόησης με την Τεχνική Υπηρεσία του Ιδρύματος και υπό την προϋπόθεση ότι δεν αλλοιώνονται ο χαρακτήρας, η λειτουργικότητα και η αρτιότητα του έργου.Μετά το πέρας των εργασιών θα πραγματοποιηθεί μακροσκοπικός έλεγχος και δοκιμή της αποτελεσματικότητας των στεγανώσεων, όπου είναι εφικτό, σύμφωνα με την κρίση της Τεχνικής Υπηρεσίας του Ιδρύματος.Σε κάθε περίπτωση έχουν ισχύ και εφαρμογή όλες οι απαιτήσεις ασφαλείας και προστασίας περιβάλλοντος και τα ληπτέα μέτρα προστασίας/ περιορισμού επιπτώσεων καθώς και οι ελάχιστες απαιτήσεις Υγιεινής και ασφάλειας προσωρινών και κινητών εργοταξίων. Το εργατικό προσωπικό που θα εκτελέσει τις εργασίες θα είναι εφοδιασμένο με όλα τα απαραίτητα μέσα ατομικής προστασίας (προστατευτική ενδυμασία, γάντια προστασίας, κράνη προστασίας κ.α.). | ΝΑΙ |  |  |
|  | Μετά το πέρας των εργασιών θα αποσυρθεί ο εξοπλισμός του συνεργείου κατασκευής, θα απομακρυνθούν από τους χώρους του Ιδρύματος όλα τα υλικά που περίσσεψαν, θα καθαριστούν οι οροφές από άχρηστα υλικά και θα παραδοθούν οι χώροι σε κατάσταση ικανή προς χρήση. | ΝΑΙ |  |  |

***Δηλώνω υπεύθυνα ότι ο χρόνος παράδοσης δεν μπορεί να είναι μεγαλύτερος των δύο (2) μηνών από την ημερομηνία υπογραφής της σύμβασης.***

***Σφραγίδα και υπογραφή του συμμετέχοντα στο Διαγωνισμό***